Den 18-årige mand der søndag blev anholdt, da man fandt 200 gram amfetamin på hans adresse, har nu fået dom.

Manden blev tidligere i dag fremstillet i grundlovsforhør, hvor politiet forlangte ham varetægtsfængslet. - Han fik en straksdom for at være i besiddelse af 207 gram amfetamin og 49 gram hash, siger Peter Skovbak, vicepolitikommissær ved Hjørring Politi. Straffen lød på 1 års fængsel, hvoraf 9 af månederne er betinget. Den 18-årige mand, der ikke tidligere er kendt af politiet, modtog dommen.